CELEX: C2007/042/66
Language: et
Date: 2007-02-24 00:00:00
Title: Kohtuasi T-406/06: 28. detsembril 2006 esitatud hagi — Evropaïki Dynamiki versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/38
            
         28. detsembril 2006 esitatud hagi — Evropaïki Dynamiki versus komisjon
   (Kohtuasi T-406/06)
   (2007/C 42/66)
   Kohtumenetluse keel: inglise
   Pooled
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja N. Keramidas)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni (keskkonna peadirektoraat) otsus, millega lükati tagasi hageja pakkumine ja otsustati sõlmida leping eduka pakkujaga;
            
         
               —
            
            
               mõista hageja kohtukulud ja muud käesoleva hagiavaldusega seotud kulud välja komisjonilt (keskkonna peadirektoraat), seda isegi juhul, kui hagi jäetakse rahuldamata;
            
         
               —
            
            
               mõista hagejale asjaomase pakkumismenetlusega tekitatud kahju 86 300 eurot välja komisjonilt (keskkonna peadirektoraat).
            
         Väited ja peamised argumendid
   Hageja esitas pakkumise avatud menetluses, mille kostja kuulutas välja teenuste tellimiseks, mis tagavad direktiivi 2003/87 (1) alusel asutatud registrisüsteemi pidamiseks vajaliku tehnilise hoolduse ja kasutajatoe (ELT 2006, S 102 108793). Hageja vaidlustab otsuse lükata tema pakkumine tagasi ja sõlmida leping teise pakkujaga.
   Hageja väidab oma hagi toetuseks, et kostja tegi mitu kaalutlusviga ning rikkus võrdse kohtlemise ja läbipaistvuse põhimõtteid. Lisaks väidab hageja, et kostja ei esitanud oma otsuse põhjendusi, kuna ta ei teatanud hagejale, mille poolest edukas pakkumine oli parem kui hageja pakkumine.
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT 2003, L 275, lk 32; ELT eriväljaanne 15/07, lk 631).